CELEX: 32019R0643
Language: lt
Date: 2019-04-15 00:00:00
Title: 2019 m. balandžio 15 d. Komisijos įgyvendinimo reglamentas (ES) 2019/643 dėl tam tikrų prekių klasifikavimo Kombinuotojoje nomenklatūroje

25.4.2019   
               
               
                  LT
               
               
                  Europos Sąjungos oficialusis leidinys
               
               
                  L 110/1
               
            
         KOMISIJOS ĮGYVENDINIMO REGLAMENTAS (ES) 2019/643
         2019 m. balandžio 15 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 15 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Gaminys, sudarytas iš plieninės stačiakampės plokštės, kurios ilgis yra 48,26 cm (19 colių), ir plastikinių stačiakampio formos laikiklių.
                        Laikikliai statmenai pritvirtinti prie plokštės, o priešais plokštę esančiose trumposiose jų kraštinėse yra angos.
                        Abiejuose gaminio plokštės galuose yra kiaurymės, naudojamos gaminiui varžtais pritvirtinti prie tokio paties ilgio kaip gaminys (19 colių) plieninių spintelių, kurios gali būti naudojamos telekomunikacijų ir duomenų apdorojimo sistemose ir kt.
                        Gaminys skirtas kabeliams spintelėse tvarkyti.
                        Žr. paveikslą (*1).
                     
                     
                        8302 42 00 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, XV skyriaus 2 pastabos c punktu ir 3 pastaba, 94 skirsnio 1 pastabos d punktu ir KN kodus 8302  ir 8302 42 00  atitinkančiais prekių aprašymais.
                        Plieninė plokštė lemia esminį gaminio požymį, nes ji montuojama spintelėse ir suteikia atramą laikikliams ir juos laiko.
                        8302  pozicijai priskiriami bendros paskirties klasių pagalbiniai tvirtinimo ir montavimo įtaisai ir aptaisai iš netauriųjų metalų, daugiausia naudojami baldams, durims, langams, kėbulams ir kt., net jeigu jie skirti naudoti tik konkrečioms reikmėms (taip pat žr. Suderintos sistemos paaiškinimų 8302  pozicijos paaiškinimų pirmą pastraipą).
                        Plieno spintelės laikytinos baldais pagal 94 skirsnio 2 pastabą (taip pat žr. Suderintos sistemos klasifikavimo nuomones 940320/3 ir 940320/4).
                        Gaminiui būdingos objektyvios baldams tinkamo tvirtinimo ir montavimo įtaiso iš netauriųjų metalų, priskiriamo 8302  pozicijai, charakteristikos.
                        Pagal XV skyriaus 2 pastabos c punktą 8302  pozicijai priskiriami gaminiai yra bendrosios paskirties dalys.
                        Todėl, vadovaujantis 94 skirsnio 1 pastabos d punktu, gaminys nelaikytinas baldo dalimi ir nepriskirtinas 9403  pozicijai.
                        Taigi gaminys laikytinas kitu baldų įrangai skirtu aptaisu, tvirtinimo ir montavimo įtaisu bei panašiu gaminiu iš netauriųjų metalų ir jam priskirtinas KN kodas 8302 42 00 .
                     
                  
               
            
               (*1)  Paveikslas pateikiamas tik dėl informacijos.